**Slovenský zväz športového rybolovu**

**Slovenský rybársky zväz – Rada Žilina**

**MsO SRZ Sereď**





**Propozície**

**LRU kapor**

**Majstrovstvá Slovenskej republiky**

**31.08.2023– 03.09.2023**

**Štrkovisko Horný Čepeň**

**2-1590-1-1**

Podľa plánu športovej činnosti pre rok 2023 Slovenský zväz športového rybolovu a SRZ Rada Žilina v spolupráci s MsO SRZ Sereď usporiada športové rybárske preteky - Majstrovstvá Slovenskej republiky v LRU kapor.

**Účastníci pretekov: družstvá MO, MsO SRZ**

1) Dolný Kubín A MKCARP-Delphin

2) Humenné A JRC

3) Kežmarok

4) Lučenec STANO

5) Michalovce H+H Dr.Baits

6) Sereď A Starbaits

7) Sereď B Starbaits Mikbaits

8) Trnava A Starbaits SK

9) Trnava B 3Fish

10) Kúty Pirkobaits/Automach

11) Dolný Kubín B Rybárske potreby MB Carp

12) Kysucké Nové Mesto B Last carp

**Termín konania:**  31.08.2023 -03.09.2023

**Miesto konania:** Štrkovisko Horný Čepeň 2-1590-1-1

**Organizačný štáb:**

Riaditeľ pretekov: Richard Ježik

Garant rady SRZ: Ľubomír Žabčík

Hlavný rozhodca: Peter Magdolen

Sektoroví rozhodcovia: Slavomír Drozd, Miroslav Masarovič

Technický vedúci: Ivan Fabián

Bodovacia komisia: Peter Magdolen, Slavomír Drozd, Miroslav Masarovič

Zdravotnícke zabezpečenie: 112

**Technické pokyny:**


* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa predpisov SZŠR a súťažných pravidiel pre LRU-K platných pre rok 2023.
* Súťaž bude pozostávať z jednej 72-hodinovej etapy.
* Používanie živých nástrah alebo návnad je prísne zakázané.
* Celkové množstvo nástrah a návnad nie je obmedzené .
* Nástrahy: môže sa použiť – partikel a rôzne semená, boilies (aj plávajúce), pelety, umelé nástrahy imitujúce partikel. Nástrahy sa môžu obaliť pastou prípadne dipom.
* Návnady: môže sa použiť – boilies, pelety, múčky, method mixy, tepelne upravený artikel
* Obaľovanie olova je zakázané

**Špeciálne pokyny k týmto pretekom:**

* povinná výbava družstva: **podložka(vaničkového typu), 5 kusov carpsak**
* sakovanie rýb musí byť šetrné, (ryba nesmie byť sakovaná celú noc)

**Pretekárska trať:** dostupná automobilom

**GPS súradnice: 48.312175, 17.738429**



**Lovné miesto:**

Lovné miesto bude viditeľne vyznačené a v čase od 20:00 do 6:00 osvetlené bielym neoslňujúcim svetlom. Zdolávanie, nahadzovanie a kŕmenie musí byť iba zo svojho lovného priestoru. Nahadzovanie mimo tejto oblasti je zakázané.

**Lov:**

Počas lovu sa všetky montáže nahadzujú iba pomocou rybárskych prútov.

**Bodovanie:**

* Boduje sa kapor a amur s hmotnosťou najmenej 4000 gramov.
* V prípade, že tím zavolá rozhodcu a ryba nebude bodovaná (tolerancia 200g), napíše rozhodca do hárku záznam o ulovenej nebodovanej rybe. V prípade druhého takéhoto hlásenia sa nebude tímu počítať ďalšia ulovená bodovaná ryba.
* Bodované budú 3 hmotnostne najťažšie ulovené ryby, v prípade rovnosti váhy týchto 3 rýb lepšie umiestnenie bude mať team, ktorý mal najťažšiu rybu.
* Ryby sa musia udržiavať nažive iba v sakoch na lov kaprov (iba 1 ryba na 1 carpsak).

**Časový harmonogram a rozpis signálov:**

Príchod súťažných družstiev je možný už v stredu podvečer.

**Štvrtok 31.08.2023**

8:00 registrácia účastníkov

8:30 losovanie miest

10:00 príprava lovných miest a 1.signál

12:00 **začiatok pretekov**, kŕmenie a lov rýb 2.signál

**Piatok 01.09.2023**

- priebeh preteku

**Sobota 02.09.2023**

- priebeh preteku

**Nedeľa 03.09.2023**

11:45 3.signál 15 min. pred ukončením pretekov

12:00 4.signál **koniec pretekov**

12:15 5.signál v prípade zdolávaného úlovku zaseknutého pred vydaním 4 signálu max. doba zdolávania je 15 minút.

13:00 Vyhodnotenie  MSR pre rok 2023

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade núteného prerušenia (napr. búrka, prírodná katastrofa, atď.), preteky sú platné za predpokladu, že ligové kolo trvalo najmenej 24 hod.
* **Každý z účastníkov sa akcie zúčastňuje na vlastnú zodpovednosť a v prípade juniorov do 18 rokov na zodpovednosť zákonných zástupcov.**
* Každý z účastníkov pretekov, vrátane ich sprievodu, je povinný správať sa šetrne a ohľaduplne k prírode a k uloveným rybám!
* Je prísne zakázané akokoľvek poškodzovať pobrežné porasty a zakladať oheň inak, než v nadzemných zariadeniach (gril, varič).
* Po ukončení pretekov je každý povinný odpratať odpadky zo svojho lovného miesta.
* Na stanovisku sú povinné rybárske stany.
* V noci môžu do stanovísk svojich konkurentov vstupovať iba kapitáni tímov, ale musia byť sprevádzaní rozhodcom alebo kapitánom iného tímu.

**Občerstvenie:** je potrebné zabezpečiť individuálne

**Informácie o pretekoch:** Ľubomír Žabčík 0907 600 586

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky**

Propozície kontroloval vedúci ŠO LRU K.

Organizačný štáb Vám želá veľa úspechov na pretekoch.

Petrov zdar!